Mozilla Thunderbird
„Mozilla Thunderbird“ – tai galinga laisvoji elektroninio pašto ir naujienų grupių skaitymo programa.
„Mozilla Thunderbird“ palengvina bendravimą elektroniniu paštu, užtikrina jo saugumą ir greitį, naudodama geriausius įmanomus įvairių savybių pritaikymus, kaip kad protingą įžūlumų blokavimą, įdiegtą rašybos tikrinimą, pratęsimų palaikymą ir daug kitų.
Pašto programos „Mozilla Thunderbird“ pagrindinės savybės:

- Veikia su POP ir IMAP protokolais, galima rašyti ir skaityti HTML laiškus, turėti daugelį pašto arba naujienų paskyrų, sparčiai ieškoti, filtruoti, žymėti laiškus, importuoti nuostatas, laiškus ar adresų knygas iš kitų pašto programų. Programa turi patogią adresų knygą, darbo su LDAP katalogais ir adresų automatinio užbaigimo priemones. Lietuviškoje programos versijoje numatytosiomis laiškų siuntimo ir skaitymo koduotėmis nustatytos Baltijos šalių koduotės.
- Šlamšto (SPAM) valdymas. Į programą integruotas efektyvus šlamšto valdymo mechanizmas analizuoja gaunamus laiškus, aptinka įtartinus laiškus ir žymi juos kaip šlamštą, kuris gali būti automatiškai šalinamas arba perkeliamas į nurodytą aplanką.
- Naujienos RSS formatu. Programoje galima užregistruoti svetainių RSS kanalus ir skaityti RSS kanalų pavidalu pateikiamą turinį: straipsnius, žurnalo įrašus ir kt. Šis turinys dinamiškai atnaujinamas ir pateikiamas laiškų pavidalu.
- Programos pritaikymas savo poreikiams. Galima keisti priemonių juostų struktūrą, rūšiuoti laiškus, rodyti tik tam tikros kategorijos laiškus, sudaryti rodomų laiškų kategorijas.
- Saugumas. Turi svarbias saugumą užtikrinančias savybes: S/MIME, skaitmeninis parašas, liudijimai, darbas su saugumo moduliais.

|  | (Versija Lietuvių kalba)

|  | (Versija Anglų kalba)