# Laisvos programos mokslui 2008

| Mozilla Firefox „Mozilla Firefox“ - tai galinga ir sparti laisvoji naršyklė, turinti pagrindines darbui internete reikalingas priemones. „Firefox“ turi aiškią ir suprantamą vartotojo sąsają, blokuoja virusus, šnipinėjančias programas ir erzinančias iššokančias reklamas. Pagrindinės naršyklės „Mozilla Firefox“ savybės: Naujienos RSS formatu. Į naršyklės adresyną galima įtraukti svetainių RSS kanalus ir skaityti RSS kanalų pavidalu pateikiamą turinį: straipsnius, žurnalo įrašus ir kt. Šis turinys dinamiškai atnaujinamas ir pateikiamas atskirame adresyno aplanke. Naršymo kortelės. Naršyklės lange galima vienu metu atverti daugelį tinklalapių – kiekvieną savo kortelėje. Skaitant tinklalapį galima su juo susietus tinklalapius atverti kortelėse, kurios įkeliamos į antrąjį planą (tokiu būdu skaitymas nenutraukiamas). Iškylančių langų valdymas. Iškylantieji langai su nepageidautina informacija gali labai trukdyti naršymą. „Firefox“ turi jų valdymo mechanizmą: galima vienoms svetainėms leisti atverti iškylančius langus, kitoms – uždrausti. Integruota paieška. Šalia adresų juostos naršyklė turi paieškos laukelį. Į jį surinkto teksto ieškoma žiniatinklyje su numatytąja paieškos sistema „Google“. Galima pasirinkti ir kitą paieškos internete sistemą arba paiešką tinklalapyje. Automatinis atsisiuntimas. Integruota atsiuntimų tvarkyklė gali atsiųsti failus ir automatiškai įrašyti juos į darbalaukį, atsiuntimų ar kitą katalogą. Naršyklė praneša, kai visi failai atsiųsti. „Mozilla Firefox“ naršyklė veikia „Windows“, „Linux“ ir „Mac OS X“ operacinėse sistemose.
|  | (Versija Lietuvių kalba)
|  | (Versija Anglų kalba)
Dizainas: Giedrius Naudžiūnas ir Justas Ingelevičius. Paruošimas: Tomas Žeimys ir Gintas Balčiūnas. Pritaikė mokslui: Jurgis Pralgauskis ir Mantas Kriaučiūnas. Šias programas kūrė šimtai programuotojų, dizainerių ir testuotojų. Svetainė optimizuota naršyklei