GNU/Linux | # Laisvos programos mokslui 2008

| # Atviri standartai, protokolai, formatai. Kas tai? Atviri standartai - tai standartai, kuriuos bet kas gali laisvai naudoti,sužinoti specifikaciją bei reikšti pasiūlymus dėl tobulinimo. Bruce Perens paaiškinimai kokie yra pagrindiniai atvirų standartų(formatų) principai: Prieinamumas. Jie yra laisvai prieinami visiems (ir perskaitymo, ir įgyvendinimo prasme). Padidina galutinio naudotojo programų pasirinkimo laisvę. Atviri standartai sukuria sąžiningą, konkuruojančią rinką standarto realizavimams. Jie “nepririša” vartotojo prie konkretaus tiekėjo ar tiekėjų grupės. Nemokami. Atvirą standartą galima laisvai realizuoti visiems, už tai negali būti imamas mokestis. (gali būti imamas tik už sertifikavimą.) Jokios diskriminacijos. Atviri standartai bei organizacijos, kurios juos administruoja negali teikti pirmenybės vienam realizuotojui prieš kitą. Sertifikavimo organizacijos turi sudaryti galimybę patikrinti atitikimą standartams ir pigiems bei nemokamiems įgyvendinimams. Atvirų formatų pavyzdžiai OpenDocument – universalusis atviras biuro dokumentų formatas, patvirtintas kaip tarptautinis ISO standartas "ISO/IEC 26300" bei OASIS (www.oasis-open.org) standartu pripažintas biuro dokumentų formatas, sukurtas XML formato pagrindu. JPEG (.jpg) – atviras el. paveikslėlių formatas. Bet kas gali nemokamai sužinoti jo specifikacijas ir pagaminti produktą, kuris bus 100% suderinamas su .jpg formatu. HTML (XHTML) – WWW konsorciumo (www.w3.org) standartizuojamas formatas. Čia taip pat bet kas gali nemokamai sužinoti ir netgi patikrinti konkretaus HTML dokumento atitikimą standartui. PDF (Portable Document Format) – Adobe kompanijai priklausantis, tačiau atviras formatas. Atvirų standartų naudojimo privalumai: Leidžia išsilaisvinti nuo monopolinio gamintojo (pvz. uždaro dokumentų formato MS Word (doc) naudojimas priverčia naudoti Microsoft Word, tuo tarpu atviro ASCII (txt) formato naudojimas leidžia mums pasirinkti iš daugelio teksto redaktorių). Leidžia naudoti standartą nepriklausomai nuo vieno iš PĮ gamintojų norų (joks gamintojas negalės uždrausti kitam realizuoti atvirą standartą savo PĮ). Leidžia sekti standarto pakeitimus ir įtakoti juos (pvz. kai gaunamas pranešimas apie standarto saugumo skyles, jos ištaisomos ir pateikiama atnaujinta formato specifikacija). Nepriklausomai nuo programinės įrangos užtikrina vienodą rezultatą (pvz. kadangi MS nesilaiko W3C rekomendacijų, puslapiai MS Internet Explorer kartais atvaizduojami kitaip nei Mozilla Firefox ar Safari naršyklėse.
Dizainas: Giedrius Naudžiūnas ir Justas Ingelevičius. Paruošimas: Tomas Žeimys ir Gintas Balčiūnas. Pritaikė mokslui: Jurgis Pralgauskis ir Mantas Kriaučiūnas. Šias programas kūrė šimtai programuotojų, dizainerių ir testuotojų. Svetainė optimizuota naršyklei