GNU/Linux 3.0

Baltix GNU/Linux - tai Lietuvai ir kitoms Baltijos šalims pritaikyta operacinė sistema ir programinės įrangos rinkinys, sukurtas Debian GNU/Linux bei Ubuntu OS pagrindu. Sistema yra išversta į lietuvių, rusų ir kitas kalbas. Baltix GNU/Linux tikslai yra aprašyti http://launchpad.net/distros/baltix/+bug/29194

## Įkrovos (paleidimo) būdai

Šią sistemą galima įkrauti ir ją naudotis tiesiai iš kompaktinio disko (Live CD). Taip įkraunamas BALTIX neliečia kietajame diske esančios informacijos ir gali būti naudojamas :

- Linux demonstracijai bei įdiegimui,
- mokymo kursams,
- kaip "pirmos pagalbos" sistema
- arba kaip įvairios programinės įrangos (tame tarpe ir komercinės) demonstravimo platforma.

Naudojant skaidrų suspaudimą/išspaudimą, į diską gali būti patalpinta iki 2 gigabaitų programinės įrangos.

### Įdiegimas į kietąjį diską

Baltix taip pat galima įkelti ir į kietą diską. Įdiegimo procesas yra itin draugiškas ir nesudėtingas, įdiegimo programa veikia grafinėje aplinkoje. Įdiegimo instrukcijos yra Baltix CD diske, doc aplanke, taip pat - http://lt.wikibooks.org/wiki/Ubuntu. Įdiegti galima ir į kompiuterį, kuriame jau yra įdiegta kokia nors operacijų sistema (nesunaikinant egzistuojančių duomenų ir programų), tokiu atveju vartotojas galės naudotis keliomis OS (pasirinkdamas norimą OS kompiuterio startavimo metu). Patarimas - "prieš diegiant naują OS, padaryti svarbių duomenų kopijas" teisingas bet kuriai operacinei sistemai.

### Automatizuotas (neinteraktyvus) įdiegimas į kietąjį diską

Naujų kompiuterių gamintojams ir naujus kompiuterius pardavinėjančioms įmonėms Baltix GNU/Linux siūlo automatinio įdiegimo galimybę - t.y. Baltix GNU/Linux OS gali instaliuotis į kompiuterio kietąjį diską (ar kitą duomenų saugojimo priemonę) *automatiškai* (be žmogaus dalyvavimo įdiegimo metu - t.y. neinteraktyviai), o tai sutaupo daug laiko gaminant naujus kompiuterius. Automatinio Baltix GNU/Linux OS įdiegimo metu pratestuojama ir dalis kompiuterio aparatūrinės įrangos (CPU, CD/DVD įrenginys, kietasis diskas, RAM ir t.t.), tai irgi pagreitina kompiuterių gamybą bei padidina patikimumą (kokybę).

## Greitas Baltix OS paleidimas:

- Įdėkite šį kompaktinį diską į kompaktinių diskų įrenginį.
- Įsitikinkite ar kompiuterio BIOS nustatymuose (angl. BIOS Setup) yra nustatyta, kad operacinė sistema pirmiausia krautųsi iš optinių diskų (CD, DVD ar pan.) įrenginio. Į BIOS ar startavimo laikmenų (angl. Boot device) nustatymus galima patekti paspaudus klavišą Del, Esc, F1, F2 ar pan. kompiuterio startavimo metu (užrašas, kokį klavišą paspausti, pasirodo praėjus kelioms sekundėms po kompiuterio įjungimo ar perkrovimo).
- Baltix sistemą taip pat galite startuoti paleidę setup.exe failą, esantį Baltix kompaktiniame diske.
- Perleiskite kompiuterį (angl. "Restart", "Reboot", ar "Reset")..
- Mėgaukitės...

## Reikalavimai kompiuteriui

- Intel-suderinamas procesorius (i486 arba geresnis),
- Daugiau nei 32 MB operatyviosios atminties (RAM) tekstiniam režimui,
  bei daugiau negu 192 MB grafiniam režimui
  (darbui tiesiai iš CD su įvairia biuro programine įranga (pvz., OpenOffice) KDE ar GNOME aplinkoje, rekomenduojama 256 MB arba daugiau),
- kompaktinių diskų (CD-ROM/DVD) įrenginys, galintis paleisti operacinė sistemą iš kompaktinio disko arba paleidžiamasis diskelis ir bet koks kompaktinių diskų (CD-ROM/DVD) įrenginys (IDE/ATAPI ar SCSI),
- vaizdo plokštė ar integruota vaizdo posistemė,
- rekomenduojama turėti standartinę serijinę, PS/2, ar su IMPS/2 suderinamą USB pelę.

## Mokesčių susigrąžinimas

Lietuvos mokesčių inspekcija patvirtino, jog privatūs asmenys, perkantys naują kompiuterį su įkelta tokia šia (ar kita laisvąja) sistema galės susigrąžinti pinigus per pajamų mokesčio lengvatą.

## Pateikiama programinė įranga

- GNOME V2.x kaip standartinė darbalaukio aplinka.
- Papildomai įdėta ypač mažai resursų naudojanti LxDE aplinka.
- Laisva žodynų programa OpenDict su LED anglų-lietuvių-vokiečių žodynais-priedais.
- Mozilla Firefox interneto naršyklė bei Evolution el. pašto programa, kalendorius bei grupinio darbo planavimo sistema
- Totem Media Player vaizdo bei garso grotuvai, palaikantys MPEG, DVD, Ogg Theora, XVID, DIVX ir kitus populiarius video, taip pat MP3, Ogg Vorbis ir kitus paplitusius garso formatus
- Mokomosios programos vaikams (Tuxpaint ir kt).
- Vaizdų apdorojimo programa GIMP 2.4.x versija.
- Duomenų bei sistemos atstatymo įrankiai, tame tarpe ir ištrintų nuotraukų, video ir kitų failų atstatymo įrankį PhotoRec bei TestDisk.
- Tinklo analizės bei administravimo įrankiai.
- OpenOffice.org versija 2.x su Novell (Ximian) pagerinimais, gerai žinomo StarOffice(TM) biuro paketo atviro kodo versija.
- Kompiuterio aparatūrinės įrangos testavimo įrankiai (atminties testavimo įrankį memtest, kietojo disko testavimo įrankius badblock, tiobench, bonnie++ ir kt.)
- Keletas programavimo kalbų (C, Perl, Python) ir kūrimo įrankių programinės įrangos kūrėjams.
- Internetinės telefonijos bei susirašinėjimo programos, suderinamos su Google Talk ir palaikančios XMPP/Jabber bei SIP/H.323 interneto bendravimo standartus).
- Vektorinės grafikos programa Inkscape.
- Nuotraukų tvarkymo bei darbo su skaitmeniniais fotoaparatais programa GThumb
- Visų populiarių archyvų formatus (.zip, .arj, .cab, .rar, .7z, .gz, .bz2 ir kt.) palaikymas.
- Baltix GNU/Linux sistemoje galima paleisti programinę įrangą, skirtą Windows sistemai
- Iš viso, daugiau nei 1000 įdiegtų programinės įrangos paketų, apimančių per 2000 programų, įrankių bei žaidimų.

Baltix CD bei programinės įrangos paketus ir dokumentaciją galima nemokamai atsisiųsti iš ftp://ftp.akl.lt/Linux/Baltix/

Grįžti į pradžią.

## Pagalba ir patarimai

Laisvos (atviro kodo) programinės įrangos (pvz Baltix ir kitų GNU/Linux distribucijų, GIMP, OpenOffice.org, Mozilla, Firefox bei kt.) naudotojai pagalbos ir patarimų gali klausti specialiai tam sukurtame forume. http://lists.akl.lt užsiregistruokite naudotojų el. pašto forume.(gausite patvirtinimo prašantį laišką.)

Prisijungus galima paklausti siunčiant klausimą adresu: naudotojai@akl.lt

Pagalbos ar patarimų taip pat galima klausti internetiniuose (web) forumuose, žr.: http://forumai.akl.lt

Grįžti į pradžią.

## Dalyvavimas projekte

Prisijungti prie Baltix GNU/Linux bei kitos laisvos programinės įrangos kūrimo ir tobulinimo gali visi norintys asmenys. Nėra būtina gerai išmanyti kompiuterius ar Linux. Padėti galima ir:

- verčiant programinę įrangą, jos dokumentaciją ar reklaminę medžiagą į lietuvių kalbą ir pan.,
- tobulinant programų išvaizdą (dizainas),
- pranešant pasiūlymus bei pageidavimus,
- supažindinant kitus su laisvomis programomis.

Tiesiog užsiregistruokite ir parašykite dirbti kartu Baltix GNU/Linux OS svetainės Wiki puslapyje svetainėje.

BALTIX'e esanti programinė įranga yra laisva, apsaugota GNU viešąja licencija. Nuorodos į šiam projektui sukurtos programinės įrangos išeities tekstus pateikiamos http://baltix.akl.lt/ svetainėje. Ubuntu ir Debian paketų išeities tekstus galima rasti įvairiuose Debian ir Ubuntu veidrodžiuose internete.

## Pasiūlymų Baltix GNU/Linux sistemai pranešimas

Pasiūlymus, pageidavimus bei pastebėtas klaidas (angliškai "bugs") geriausiai pranešti prisijungus prie Baltix kūrėjų puslapio: http://launchpad.net/distros/baltix/

Grįžti į pradžią.

## Projekto tinklalapiai

Internete pateikiama įdiegtų paketų apžvalga bei pakeitimų žurnalas, kuriame pateikiama informacija apie naujausius pakeitimus bei patobulinimus. Daugiau informacijos apie Baltix GNU/Linux OS http://baltix.akl.lt/ svetainėje.

Naujausią Baltix GNU/Linux versiją visuomet galite atsisiųsti iš ftp://ftp.akl.lt/Linux/Baltix/Baltix-naujausias.iso bei iš kitų Baltix atsisiuntimo puslapių, žr.: http://launchpad.net/distros/baltix/+cdmirrors

Baltix kūrėjų (developers) puslapis: http://launchpad.net/distros/baltix/

## Kūrėjai

Baltix projekto iniciatorius bei pagrindinis kūrėjas yra Mantas Kriaučiūnas. Kiti Baltix projekto dalyviai yra išvardinti http://launchpad.net/distros/baltix/+members

Kuriant išvaizdą daug padėjo Giedrius Naudžiūnas, Eglė Girinaitė bei Jurgis Pralgauskis. Baltix logotipą sukūrė Kristina Lukenskienė bei Birutė Mockutė, pingvino nuotrauką Baltix 1.2-1.4 versijų fonui padarė Fumiaki Yoshimatsu. Baltix 3.0 darbastalio foną sukūrė Rimas Okulič Kazarinas ir Donatas Bengardavičius.

Grįžti į pradžią.

## Apdovanojimai ir nominacijos

Baltix GNU/Linux 1.0 versija 2005 m. "Geriausio lietuviško ITTE (informacinių technologijų ir telekomunikacijų) produkto" konkurso metu, rengiamo "Infobalt" asociacijos gavo apdovanojimą ir buvo pripažinta „Metų iniciatyva“.

## Nuorodos

Baltix GNU/Linux CD atvaizdus (.iso) bei papildomas programas atsisiųsti galite iš čia:

- http://ftp.akl.lt/Linux/Baltix/
- ftp://ziedas.ktu.lt/pub/Mirrors/Baltix/

Naudingos informacijos rasite čia:

- http://baltix.akl.lt
- http://linux.akl.lt
- http://www.ubuntu.lt
- http://launchpad.net/distros/baltix/

Grįžti į pradžią.

## Auksiniai rėmėjai

UAB "Programuotojų artelė" www.pov.lt | UAB "Saugūs Duomenys" www.sdl.lt | UAB "Skaitmeninio Sertifikavimo Centras" www.ssc.lt | „Sisteminio Administravimo Technologijos ir Įranga“ (dirba pagal ISO 9001 ir ISO/IEC 27001). www.sat.lt | UAB "Mano numeris" www.numeris.lt

## Pagrindiniai rėmėjai

UAB "Zeturija" www.zeturija.lt | www.lenovo.com/lt |  |

## Rėmėjai

UAB „Viae Ventus“ www.vadyba.com |  |

Grįžti į pradžią.